tomron87/hebrew-wikipedia-sentences-corpus huggingface dataset:
כחלק מקשת הסיפור "מלחמות סודיות" של שנת 2015, מיני סדרה של אי העכביש התרחשה על כוכב מלחמה בעל אותו שם.
אי העכבישים במקום זה היה יקום מקביל שבו מלכת העכבישים ניצחה באירועי "אי העכביש" של שנת 2011.
חלק ראשון - מצבים משתנים
בכוכב המלחמה אי העכביש, מלכת העכבישים משתלטת על מנהטן אחרי שהדביקה כמעט את כל האוכלוסייה בווירוס העכביש לפני שפותחה תרופה לכך.
בזמן הקרב האחרון בין מלכת העכבישים והאוונג'רס המודבקים, ספיידרמן נהרג לכאורה.
קבוצה קטנה של אזרחים, ביניהם הסוכן ונום, ויז'ן וספיידרוומן מקימים תנועת מחתרת בהשפעת זאב הלילה (שאישיותו המפלצתית איפשרה לו לשלוט באלטר אגו העכבישי שלו).
ונום אסף מספר ממצאים ארכאולוגיים ודגימות שיכולות לשנות DNA של בן אדם.
שלושת גיבורי המחתרת נופלים למלכודת של האוונג'רס כדי לשנותם למפלצות שונות: אבן החן של אדם-זאב הופך את מלך העכבישים (גרסת עכביש הומנואידי של קפטן אמריקה) לתוך אדם-זאב, הנסיוב של מורביוס הופך את קפטן מארוול לערפדה, והנסיוב של הלטאה הופך את הענק הירוק בעל כוחות העכביש ליצור לטאה.
לפני שהם מצליחים לאשר ששינויי הצורה עבדו, איירון מן, איירון פיסט ושאר הגיבורים בעלי כוחות העכביש מתקיפים.{{הערה|Spider-Island #1', July 2015}}
חלק שני - אתה אומר שאתה רוצה אבולוציה
הקרב נוטה לכיוון המודבקים עד אשר הגיבורים המפלצתיים מצטרפים לקרב.
כשהגיבורים בורחים, איירון מן מתחיל לרדוף אחריהם אך הוא מופל ומרססים עליו את נוסחת הגובלין, מה שמנטרל את השפעתה של מלכת העכבישים עליו.
סטארק - שכעת ידוע בתור איירון גובלין - נותן לפלאש את מיקום בסיסה המרכזי של המלכה - מפקדה ישנה של A.I.M.
במחוז למשלוחי בשר, והגיבורים מתקיפים אותו.
שם, הסוכן ונום מוצא את איש הדינוזאור וינסנט סטגרון, משנה את צורתו חזרה לצורתו הלטאית ומשחרר אותו מאחיזתה של מלכת העכבישים.
לפני שהם עוזבים את הבסיס, ויז'ן מגלה את גופתו של ספיידרמן, שנשמר בהקפאה קריוגנית בידי מלכת העכבישים.
חלק שלישי - אביר גובלין בשריון נוצץ
המחתרת חוזרת לבסיסה התת-קרקעי עם ספיידרמן.
בזמן שאיירון גובלין וסטגרון עובדים על קרן התחדשות, וחברי המחתרת מוצאים את עצמם בדילמה.
מלכת העכבישים הראתה להם כמה מיקיריהם ואילצה אותם להחליט אם להשתמש בנסיוב עליהם או על מטרות אסטרטגיות יותר.
ספיידרמן ואנטי-ונום משוכנעים בידי איירון גובלין להציל את אהוביהם, משום שאם לא יעשו זאת הם יאבדו את הצד האנושי שבהם.
לאחר שחילצו את שרון קרטר, מרי ג'יין ווטסון, קרלי קופר ובטי ברנט, הן הופכות ליצורי לטאה ומובאות לבסיס.
אולם, מלכת העכבישים שתלה עליהן מכשירי איתור, מה שמאפשר לצבא העכבישים למצוא אותם.
איירון גובלין מקריב את חייו לאחר שהוא מתמודד עם הצבא לבדו ונותן לאחרים זמן להימלט.
חלק רביעי - עיצוב אינטליגנטי
חברי המחתרת נמלטים לחורבות אחוזת האוונג'רס.
כחלק מתוכניתם להביס את מלכת העכבישים, סטגרון מאניש עצמות דינוזאור במוזיאון להיסטוריה אנושית בעזרת קרן ההתחדשות שלו, מה שמאלץ את מלכת העכבישים לשלוח כוחות תגבור.
הסחת דעת זו מאפשרת לסוכן ונום ולמחתרת להתקיף את המלכה.
אחרי שהסוכן ונום וקפטן אמריקה מפילים אותה, חברי המחתרת מתווכחים ביניהם אם להרוג אותה או לא.
לפני שהם מסוגלים להחליט, מלכת העכבישים מתפתחת לעכביש מפלצתי.
חלק חמישי - הגראנד פינאלה
פלאש תומפסון נואש לעצור את מלכת העכבישים, והוא מתקיף אותה בפזיזות, תוך שהוא משתמש באחת מחליפותיו של ספיידרמן ממעבדות הורייזן כדי להגן על עצמו מצרחותיה העל-קוליות.
פלאש נפצע באורח אנוש כתוצאה מכך, אך הסימביוט שבתוכו שורד מספיק זמן בשביל לתפוס את מלכת העכבישים ולאלץ אותה ליפול לקרקע, היכן שהדינוזאורים המואנשים של סטגרון אוכלים אותה.
בעקבות מותה של המלכה, רוב בני האדם המשועבדים מקבלים חזרה את כוח הרצון שלהם, כאשר מרביתם בוחרים להישאר אנשי עכביש בשעה שאחרים מקבלים את צורתם המוטגנית החדשה.
פארקר נבחר לברון החדש של האזור כולו ומציע שהמקום ייקרא "פלאש סיטי" או "תומפסונוויל" כהוקרה על הקרבתו של חברו הטוב.
מספר אלמנטים של סיפור "אי העכביש" ו"קטל מקסימלי" עובדו לשלושה חלקים ב"סאגת הסימביוט" בעונתה הרביעית של סדרת האנימציה "אולטימייט ספיידרמן".
אי העכביש זכה לעיבוד אנימטיבי בחמישה חלקים בסדרת האנימציה של שנת 2017, בהם כל העיר ניו יורק הופכת לאנשי עכביש (הדומים במראה למלכת העכבישים), עד אשר הם נרפאים בידי ספיידרמן, אולטימייט ספיידרמן, אניה קוראזון והארי אוסבורן.
סיפור "אי העכביש" מוצג במשחק הפלטפורמה "ספיידרמן ללא גבולות" יחד עם שאר דמויות העכביש וסיפור מלחמות סודיות.
ספיידרמן: ברחבי ממדי העכביש הוא סרט גיבורי-על אמריקאי בהנפשה ממוחשבת, שעוקב אחר דמותו של מיילס מוראלס מחברת מארוול קומיקס.
הסרט הופק על ידי סרטי קולומביה וסרטי סוני הנפשה בשיתוף עם מארוול קומיקס.
זהו סרט המשך ל"ספיידרמן: ממד העכביש" משנת 2018, והסרט השני בזיכיון סרטי ממד העכביש.
סוני החלה בהפקת סרט ההמשך לפני יציאת הסרט הראשון בשנת 2018, עם צוות כתיבה ובימוי.
הסרט הוכרז באופן רשמי בנובמבר 2019, והנפשתו החלה ביוני 2020. החלק הראשון של הסרט יצא לאקרנים ב-1 ביוני 2023. החלק השני של הסרט, אשר ייקרא "ספיידרמן: מעבר לממדי העכביש" עתיד לצאת ב-25 ביוני 2027.
הסרט קיבל את פרס אנני לסרט הטוב ביותר ועוד מספר פרסים נוספים בטקס פרסי אנני ה-51, כמו כן, הסרט מועמד לפרס אוסקר לסרט המונפש הטוב ביותר בטקס פרסי אוסקר ה-96.
שנה וחצי לאחר אירועי הסרט הראשון, בכדור הארץ-65, גוון סטייסי נאבקת בציפיותיו של אביה, שאינו יודע כי היא ספיידרוומן, ומתחיל מצוד אחריה כנקמה לאחר שהאמין כי היא זו שגרמה למותו של פיטר פארקר של אותו יקום.
לילה אחד, גוון שמעה על פולש במוזיאון גוגנהיים, כאשר היא ניגשת להתעמת עם האיום, מבינה שנתקלה בנשר אשר הגיע מיקום חלופי.
לאחר מכן, מיגל אוהרה וג'סיקה דרו מגיעים דרך פורטלים ושלושתם מכניעים את הנשר.
גוון חושפת את עצמה בפני אביה, שמנסה לעצור אותה.
דרו מציעה למיגל שגוון תצטרף ל"אגודת העכביש", אשר מסכים בחוסר רצון.
בכדור הארץ-1610, בברוקלין, מיילס מוראלס מסתגל להיות ספיידרמן בעוד שמתאבל על עזיבתה של גוון.
ביום ההערכה שלו בבית הספר עם הוריו, מיילס פוגש בחנות את "הכתם"-מדען אשר בעקבות פיצוץ המנגיש באלכמקס (באירועי הסרט הקודם), גופו הלבין כולו והתמלא כתמים שחורים המשמשים כפורטלים.
לאחר המאבק בין שניהם, מיילס מכניע את כתם, אך זה מתעמת איתו שוב ומביא אותו לאלכמקס, שם הוא טוען שהוא זה שיצר את העכביש הרדיואקטיבי שנשך את מיילס בשביל להפוך את עצמו לספיידרמן.
לאחר מאבק נוסף, כתם הכניס את עצמו בטעות לאחד הפורטלים שעל גופו, כתוצאה מכך הגיע לריק אשר בו הוא מתחיל להשתמש כדי לעבור ליקומים אחרים.
גוון הולכת ליקום של מיילס (כדור הארץ-1610) במסווה של ביקור, כאשר המטרה האמיתית של ביקורה היא תצפות ואיסוף מידע על הכתם לאחר ש"אגודת העכביש" מחליטים שהוא נעשה יותר מסוכן.
דרו מצהירה בגוון להשאיר את מיילס מאחור כדי לעצור את כתם, אך ללא ידיעתם, מיילס עוקב אחריהם כבלתי נראה ונכנס אל תוך הפורטל.
דרך הפורטל הם מגיעים לכדור הארץ-50101, במומבטן (שילוב של מומבאי ומנהטן) הם נתקלים בספיידרמן המקומי, ספיידרמן הודו (פאביטר פארבקר) ובספיידר פאנק (הובי בראון).
מומבטן מתפרקת עקב מניעת "אירוע קאנון" (אירוע שחייב להתקיים) וחברי אגודת העכביש מגיעים לסייע, בעוד שמיילס, גוון, הודו ופאנק נשלחים למפקדה בכדור הארץ-928, שם מיילס רואה לראשונה מאות ספיידרמנים נוספים.
הם נפגשים עם מיגל אשר מסביר למיילס שהוא מסתכן בהשמדת היקום, כיוון שמיילס לא היה אמור להיות במומבטן, הימצאותו שם וביטול אירוע הקאנון יכול לגרום לקריסת היקום.
מיגל מסביר כיצד "קאנון" עובד בסיפורו של כל ספיידרמן ובמרקם של ציר הזמן.
ושכל ספיידרמן חייב להקריב קורבנות כדי לשמור ולהגן על ציר הזמן.
מיילס מגלה כי מותו של אביו על ידי כתם אמור להיות אירוע קאנון שקרב ובא.
מיילס נמלט כדי להציל אותו, ומיגל מצהיר לכל הספיידרמנים לתפוס את מיילס, לאחר מרדף ומאבק ארוך, מיגל מגיע אל מיילס ואומר לו שהוא מעולם לא היה אמור להפוך לספיידרמן וכי העכביש שנשך אותו הגיע מיקום אחר.
מיילס מצליח לברוח מהספיידרמנים ולחמוק מידיו של מיגל, ומגיע למכונה שבנתה ספיידר בייט, אשר מזהה את מקור ה-DNA שלו ושולחת אותו ליקום אליו הוא שייך.
מיילס משתגר דרך המכונה וחוזר אל יקומו כדי להציל את אביו, ומיגל שרואה בגוון כאחראית היחידה לכל מה שקרה מחזיר אותה אל יקומה ומגרש אותה מ"אגודת העכביש".
גוון חוזרת אל ביתה ומגלה שאביה התפטר מתפקיד "קפטן המשטרה", ומבינה שאפשר לשכתב אירועי קאנון מבלי לגרום לנזק ביקומי העכביש.
לאחר הפגישה עם אביה, היא מוצאת צמיד שמשגר בין יקומים שהשאיר לה פאנק, והיא משתמשת בו על מנת לנסוע לכדור הארץ-1610 ולמצוא את מיילס.
בהגיעו חזרה לדירתו, מיילס מגלה לאמו, ריו, כי הוא ספיידרמן, אך היא לא מבינה מי הוא ספיידרמן.
לאחר כמה רגעים דודו ארון דייוויס נכנס אל הדירה, ובכך מיילס מבין שהוא נמצא בכדור הארץ-42, המימד שממנו הגיע העכביש שנשך אותו במקור, ושביקום זה אביו מת.
ארון חוקר את מיילס באשר למי הוא, מיילס מבין שארון אינו הפראולר של היקום הזה, אלא מיילס מכדור הארץ-42.
אוהרה, דרו, וסקרלט ספיידר מנסים למצוא את מיילס על כדור הארץ-42. במקביל, הכתם מגיע לכדור הארץ-1610 כדי להרוג את אביו של מיילס.
הסרט נגמר בכך שגוון, לאחר שדיברה עם ריו וג'פרסון על כדור הארץ-1610, הרכיבה צוות משלה בכך שאיגדה את הספיידרמנים שדואגים לגורלו של מיילס, ביניהם פיטר, פאנק, ספיידרמן נואר, פני פארקר, וספיידר-חזיר.
שאמיק מור - מיילס מוראלס / הספיידרמן האולטימטיבי
היילי סטיינפלד - גוון סטייסי / ספיידר-גוון
איסה ריי - ג'סיקה דרו / ספיידרוומן
ג'ייק ג'ונסון - פיטר ב.
פארקר / ספיידרמן, המנטור של מיילס.
אוסקר אייזק - מיגל אוהרה / ספיידרמן 2099
דניאל קלויה - הובארט "הובי" בראון / ספיידר-פאנק
שיי ויגהאם - ג'ורג' סטייסי, אביה של גוון.
בסוף נובמבר 2018, בחודש שאחרי יציאת הסרט ספיידרמן: ממד העכביש, החלו אולפני ההנפשה של סוני לעבוד על סרט ההמשך.
עקב ה"באז התקשורתי" שנוצר סביב הפרויקט.
סרט ההמשך צפוי להמשיך את הסיפור של מיילס מוראלס.
עובדים על "זרעים שנזרעו" בסרט הקודם.
חואקים דוס סנטוס ודייוויד קלאהאם יביימו ויכתבו את הסרט, בהתאמה, יחד עם איימי פסקל שחוזרת מהסרט הקודם בתור המפיקה.
מפיקים נוספים שיחזרו לסרט ההמשך הם פיל לורד וכריסטופר מילר, אבי ארד וכריסטינה סטינברג.
בחודש אחרי, פסקל חשפה שסרט ההמשך יתמקד בסיפור אהבה בין מיילס מוראלס וגוון סטייסי, אשר נחתך מהסרט הראשון.
היא ציינה גם שסרט ההמשך יהווה "שיגור" לסרט הספין-אוף שנמצא בפיתוח בכיכובה של גוון סטייסי והנשים בכיכובה של סטיינפלד.
סוני הכריזה באופן רשמי על סרט ההמשך בנובמבר 2019, יחד עם תאריך יציאה ל-8 באפריל 2022. לורד ומילר יחזרו להפיק את הסרט.
באפריל 2020, עקב מגפת הקורונה, תאריך יציאת הסרט נדחה ל-7 באוקטובר 2022. בפברואר 2021, ציין לורד שהוא ומילר עובדים על התסריט יחד עם קאלהאם ואמר שפיטר רמזי יהיה מפיק יוצר בסרט ההמשך לאחר שבסרט הקודם היה אחד הבמאים.
באפריל 2021, קמפ פאוורס וג'סטין קיי תומפסון הוכרזו שהם יביימו את סרט ההמשך יחד עם דוס סנטוס.
לורד ומילר ציינו כי על הסרט יעבדו 1,000 אנשים.
וכי צפויים לככב בסרט 240 דמויות ב-6 יקומים שונים.
בדצמבר 2018, הוכרז ששאמיק מור והיילי סטיינפלד יחזרו לדבב את מיילס מוראלס / הספיידרמן האולטימטיבי ואת גוון סטייסי / ספיידר-גוון בהתאמה.
כמו כן לורד ציין בנובמבר 2019 כי סרט ההמשך יציג גם את ספיידרמן היפני מ-1978.
ביוני 2021 הוכרז כי איסה ריי תדבב את ספיידרוומן (ג'סיקה דרו).
בדצמבר 2021 הוכרז כי אוסקר אייזק ידבב את ספיידרמן 2099.
דניאל פמברטון ציין כי יחזור להיות המפיק המוזיקלי כמו שהיה בסרט הקודם.
במאי 2020 פורסם כי סוני משתפת פעולה עם חברת יונדאי מוטור כדי לעבוד על טכנולוגיה חדשה בסרט.
סוני החל בפיתוח על סרט של "ספיידר-וומן" בנובמבר 2018. הסרט יתמקד בשלושה דורות של נשות ספיידרמן.
בן סמית' יכתוב את הסרט.
ולורן מונטוגמרי בדיבורים על בימוי הסרט.
פסקל חשפה בחודש אחרי שהסרט יתמקד בדמותה של גוון סטייסי / ספיידר-גוון, סילק וספיידרוומן (ג'סיקה דרו), ושסרט ההמשך של ספיידרמן ממד העכביש יהווה שיגור לספין-אוף.
הסרט יצא לאקרנים ב-2 ביוני 2023. במקור הסרט אמור לצאת לאקרנים ב-8 באפריל 2022 ולאחר מכן נדחה ל-7 באוקטובר 2022.
בעקבות תלונות של הקהל על עיבוד סאונד לקוי במהלך הסרט, שוחררה גרסה חדשה לבתי הקולנוע ברחבי העולם הפותרת את הבעיות האלה.
מאוחר יותר התגלה על ידי צופים שקיימות מספר גרסאות שונות לסרט בבתי הקולנוע שביניהן יש הבדלים מינורים בחלק קטן מהדיאלוג.
הסרט זכה להצלחה מסחרית עם 120 מיליון דולר בארצות הברית ו-208.7 מיליון דולר בעולם בסוף השבוע הראשון.
הסרט קיבל שבחים גם מהקהל וגם מהמבקרים עם ציון 96% ברוטן טומטוס וציון 4.6 באפליקציית חובבי הסרטים לטרבוקס, מה ששם אותו כסרט המדורג במקום הראשון באפליקציה למשך תקופה מסוימת.
המבקרים והקהל שיבחו במיוחד את האנימציה פורצת הדרך אך גם את העלילה, הדמויות והפסקול.
לעומת זאת, חלק מסוים מהקהל טען שהסרט לא מרגיש שלם מכיוון שהוא רק חלק ראשון מתוך שני סרטים, כך שכל קצוות העלילה נשארים פתוחים בסיומו.
ספיידי וחבריו המופלאים היא סדרת טלוויזיה אמריקאית-קנדית בהנפשה ממוחשבת לילדים, מסוגת גיבורי על והרפתקאות, בכיכובם של ספיידי, ספין ועכביש-רפאים, שמשמשים כגרסת ילדים של הדמויות המקוריות.
הסדרה הוכרזה לראשונה באוגוסט 2019, כאשר שידור הבכורה שלה התרחש ב-6 באוגוסט 2021 בארצות הברית בערוץ דיסני ג'וניור.
בישראל הסדרה שודרה לראשונה בדיבוב לעברית ב-28 בנובמבר 2021 בערוץ דיסני ג'וניור.
באוגוסט 2021 הסדרה חודשה לעונה שנייה, אשר שודרה לראשונה במקור ב-19 באוגוסט 2022 והסתיימה ב-10 בנובמבר 2023, ובישראל החלה ב-19 בפברואר 2023 והסתיימה ב-24 במרץ 2024.
ב-7 ביוני 2025 הסדרה חודשה לעונה שישית.
בשנת 2025 החל ספין אוף שעוסק באיירון מן בשם "איירון מן וחבריו המדהימים", שלצידו איירון הארט וגרסת ההאלק הצעיר ברון שמכונה "אייירון האלק".
הסדרה עוקבת אחר צוות ספיידי שכולל את ספיידי, ספין ועכביש-רפאים, שמטרתו להילחם בנבלים כמו הגובלין הירוק, דוק אוק וקרנף.
ספיידי – גיבור על הנמצא בצוות ספיידי.
בעל יכולת לטוות קורי עכביש.
ספין – גיבור על הנמצא בצוות ספיידי.
החבר הטוב ביותר של ספיידי, כאשר יש לו כוחות דומים לשלו.
כמו כן, בעל יכולת הסוואה.
עכביש-רפאים – גיבורת על הנמצאת בצוות ספיידי.
ידידה טובה של ספיידי וספין.
מחשב הקורים – מחשב-על שעוזר לצוות ספיידי.
מעקב-י – רובוט-עכביש שמשמש כסיידקיק של ספיידי.
מיס מרוול – גיבורת על שיכולה להאריך את אבריה.
האלק – גיבור על בעל יכולת לרסק דברים.
מיי פרקר – דודתו של ספיידי.
בוטסי – החתולה של פיטר.
באחד הפרקים נטלה את הזהות של "ספיידר-קט", לאחר שהכוחות של פיטר ומיילס הועברו לה בטעות על ידי הגובלין הירוק.
אנטונלו – הנמלה ממין זכר של פיטר.
ריו מוראלס – אמו של ספין.
ג'פרסון מוראלס – אביו של ספין.
בילי מוראלס - אחותו הקטנה של ספין.
הפכה לטירנוזאורוס רקס באחד הפרקים בעקבות האבן של רפטייל.
אהרון דייוויס - דודו של ספין.
גלוריה מוראלס - סבתו מצד אביו של ספין.
בעלת תיק שיש בה כל דבר שידרש, השתמשה בזה בהרפתקה שהיה לה עם נכדה (שהיה בזהות הסודית שלו) ועם הפנתר השחור.
הלן סטייסי – אמה של עכביש-רפאים.
ג'ורג' סטייסי - אביה של עכביש-רפאים.
דוק אוק – פושעת בעלת מחושים מכניים.
קאל – האוקטובוט של דוק אוק.
הגובלין הירוק – פושע שרוכב על רחפן ומשליך פצצות דלעת.
בעונה השלישית יש לו טי-רקס מכני, וברביעית יש לו ספינה.
קרנף – פושע דמוי קרנף.
סחרורי – רובוט-עכביש שמשמש כסיידקיק של ספין.
החתולה השחורה (עונה שנייה) – שודדת בלבוש חתול שאוהבת לגנוב דברים נוצצים.
היחידה שנקראת גם בזהותה הסודית.
בינה לבין הצוות יש יחסי אהבה-שנאה.
סנדמן (עונה שנייה) – נבל שעשוי חול ובעל שליטה על החול.
אלקטרו (עונה שנייה) – נבלית בעלת כוחות חשמליים ושניזונה מחשמל.
איש הנמלה והצרעה (עונה שנייה) – גיבורי על דמויי חרקים בעלי יכולת התכווצות.
איירון מן (עונה שנייה) – גיבור על בעל שריון שאותו הוא מוציא ממשקפיו.
גיבור העל היחיד בסדרה שהוא בן אדם מבוגר.
מקבל בשנת 2025 סדרת בת בשם "איירון מן וחבריו המדהימים" מציגה גרסת בת שלו צעירה, שבהמשך הגרסה ההיא מופיעה בספיישל עם ספיידרמן.
עיגולי (עונה שנייה) – רובוט-עכביש שמשמש כסיידקיק של עכביש-רפאים.
רפטייל (עונה שנייה) – גיבור שיכול להפוך למיני דינוזאורים כלשהם באמצעות אבן מיוחדת.
בעונה השלישית מעניק לספיידי וחבריו את יכולת ההשתנות לדינוזאורים.
הדבר (עונה שנייה) – אחד מארבעת המופלאים.
בעל עור קשיח וכוח על.
יהודי במוצאו, כשחלק מהפרקים שעוסקים בו, עוסקים בחגים היהודיים כמו ראש השנה וחנוכה.
הרבי (עונה שנייה) – העוזר הרובוטי של הדבר.
הרובוט היחיד שמדבר ויכול לתקשר עם השאר.
לוק ג'ו (עונה שנייה) – כלב הבולדוג של הבלתי אנושיים.
משמש ככלב המחמד של מיס מארוול.
ארנים זולא (עונה שנייה) – מדען מרושע בעל פרצוף שמוקרן בתוך בטנו.
יכול לשלוט על מכשירים טכנולוגיים באמצעות שיגור פרצופו עליהם.
באחד הפרקים היה בעל קרן שכפול שיכלה לשכפל עצמים.
ג'ורג' סטייסי (עונה שנייה) – אביה של גוון.
הידרה-בוטים (עונה שנייה) – הרובוטים של זולא, אשר יוצאים ממנו ככדורים.
ילדת הסנאי (עונה שלישית) – ילדה בעלת מראה ויכולות של סנאי, אשר יש לה יכולת לתקשר עם החיה.
טיפי-טו (עונה שלישית) – סנאי שמשמש כיד ימינה של ילדת הסנאי.
טיגריס לבן (עונה שלישית) – ילדה בעלת כוחות של טיגריס.
הלטאה (עונה שלישית) – מדען בצורת לטאה.
כנופיית הלטאה (עונה רביעית) – שלוש איגוונות אנושיות שהלטאה יצר.
טרפסטר (עונה שלישית) – נבלית בעלת חליפת על ותרמיל בעל בינה מלאכותית שיוצרת מלכודות מתוחכמות ללכידה.
מון גירל (עונה שלישית) – ילדה בעלת כישרון במדעים.
שדינוזאור (עונה שלישית) – דינוזאור שמגיע מזמן אחר, שמתפקד כעוזרה של מון גירל.
פטוניה (עונה שלישית) - דודתו של הדבר.
קפטן אמריקה (עונה רביעית) – גיבור על שמצטייד במגן ובאופנוע.
גיבור העל השני שהוא איש מבוגר.
ג'ף כריש היבשה (עונה רביעית) - כריש בעל ארבעה רגליים שיכול לשחות וללכת על היבשה, שהיה שייך לפיראט בשם "זקן הקורים" שספיידי וחבריו יורשים את המפקדה שלו לאחר שהם מצאו אותה באמצעות מפת אוצר.
הידרו-מן (עונה רביעית) - נבל שעשוי מים ובעל שליטה על המים.
בתחילה, הדיבוב העברי של הסדרה בוים על ידי תמי ברק ומייה קדוש, והופק על ידי עדי וולוצקי באולפני אלרום (לימים פרפקט וויסס).
לאחר סגירת האולפן, הדיבוב עבר לאולפני דאבי דאב החל מהפרק הרביעי בעונה השלישית, בבימויו של תומר שביט ובהפקתה של ענבר שטגר עזרא.
וילסוןסער בדישיזולאטרבור דוואללירון לבאורי זלצמןפיצו וואן קארנגיג'ון אריק בנטליגיא זיידמן גדי לוי
בנוסף דיבבו בדיבוב העברי אלונה אלכסנדר, גילן שחף, גדי לוי, טליה ברקאי, שיר כהן, כנרת צורף, דניאלה דאון, גיא גולדברג ועינת אזולאי.
הכירו את ספיידי וחבריו המופלאים - עונה 1
מספר הפרק(בסדרה)מספר הפרק(בעונה)שם הפרק במקורשם הפרק בעבריתתאריך שידור מקורי תאריך שידור בישראל 11WEB-STERמחשב הקורים21 ביוני 20216 באוקטובר 202122S.O.S.
It's Team Spideyקרטיב קרנף קיצי ורענן15 באפריל 202213 באוקטובר 202222-בA Sticky Situationהחברים הכי דביקים2323-אRhinoctopusאוקטוקרנף6 במאי 20226 בינואר 202323-בA Pumpkin Problemבעיית דלעת2424-אCatch and Releaseתופסים ומשחררים17 ביוני 202213 בינואר 202324-בConstruction Destructionבנייה בבעיה2525-אParade Panicצרות במצעד8 ביולי 202220 בינואר 202325-בThe Case of the Burgling Book Banditחקירת שוד גנב הספרים
הכירו את ספיידי וחבריו המופלאים - עונה 2
הכירו את ספיידי וחבריו המופלאים - עונה 3
הכירו את ספיידי וחבריו המופלאים - עונה 4
מספר הפרק(בסדרה)מספר הפרק(בעונה)שם הפרק במקורשם הפרק בעבריתתאריך שידור מקורי תאריך שידור בישראל 851-אVoyage to Spider Islandהמסע לאי העכבישים16 ביוני 20251 בספטמבר 20251-בSuperhero Soakגיבורים במים862-אGiant-Sized Lizardלטאה ענקית17 ביוני 20252 בספטמבר 20252-בRhino's Wild Bunchהכנופיה של קרנף873-אThe Bots vs.
I Shrank WEB-Quartersיפורסם בהמשך10319-אThe Return of Web-Beardיפורסם בהמשךיפורסם בהמשךיפורסם בהמשך19-בSandman vs Hydro-Manיפורסם בהמשך
הייק גבונדיאן (הידוע בכינויו ספיטקסי הייקו; בארמנית: Սպիտակցի Հայկո; נולד ב-6 באוקטובר 1972) הוא זמר ארמני, הנחשב בעיני רבים לגדול זמרי ארמניה בכל הזמנים.
הייקו מתמחה בעיקר בז'אנר רביז המחולק לשתי תתי ז'אנרים : הראשון מושפע מהארבסק הטורקי הניחן במלודיה עשירה, מנעד צלילים רחב ותכנים תמטיים טרגיים, והשני הוא מוזיקה קצבית בסגנון קווקזי במקצב 6/8.
הייקו מוכר גם מחוץ למולדתו, והוא מושמע לעיתים קרובות בטורקיה, בגאורגיה, ביוון, בבלקן, בארצות ערב וגם אצל עדות מסוימות בישראל.
בנוסף, הייקו נחשב למבצע מוגאם מחונן אשר ביצועיו בסגנון זוכים להערצה רבה, אך עם זאת לביקורות רבות בטענה שהמוגאם הוא מוזיקה אזרית, מדינת אויב של ארמניה, וגם שהייקו נוהג לאלתר בשפות כמו אזרית, טורקית וכורדית בביצועי מוגאם.
גבונדיאן נולד ב-6 באוקטובר 1974 בכפר ספיטאק שבארמניה, משם מגיע שם הבמה שלו ספיטקסי הייקו.
הייקו נהג לשיר מילדות, וכבר אז הוא הופיע באירועים קהילתיים, בילדותו הוא ואחיו השתתפו בתחרויות מוזיקה שונות בכפר בו גדל.
מאוחר יותר, הוא החל להופיע בכפרים ובערים אחרות של חבל ספיטאק שבארמניה.
בשנים אלו זכה במקום הראשון בתחרות המוזיקה של משתתפים מ-20 כפרים.
הישגים אלו יכולים להיחשב כתחילת הקריירה שלו.
בצעירותו הייקו למד בקונסרבטוריון קומיטאס שבבירה ירוואן, בתקופה זו בחייו הוא הכיר את אשתו ואם ילדיו, קארינה.
בנוסף, שיריו הנמכרים ביותר הם:
ספיי קידס: ארמגדון הוא סרט קומדיית ריגול אמריקאי שעתיד לצאת בקרוב, בהפקה, כתיבה ובימוי של רוברט רודריגז, ובכיכובם של ג'ינה רודריגז, זאקרי לוי, אוורלי קרגנילה וקונור אסטרסון.
הסרט משמש כאתחול מחדש לזכיינית "ספיי קידס" המקורית ומופק על ידי Skydance Media, Spyglass Media Group ו-Double R Productions תוך כדי הפצה על ידי נטפליקס, מה שהופך את זה לפרויקט "ספיי קידס" השני שלהם אחרי סדרת האנימציה Spy Kids: Mission Critical.
כשהילדים של הסוכנים החשאיים הגדולים בעולם עוזרים בלי משים למפתח משחקים רב עוצמה לשחרר וירוס מחשב שנותן לו שליטה בכל הטכנולוגיה, הם חייבים להפוך למרגלים בעצמם כדי להציל את הוריהם ואת העולם.
ג'ינה רודריגז בתפקיד נורה טנגו-טורז
זאקרי לוי בתפקיד טרנס טנגו-טורז
אוורלי קרגנילה בתור פטי טנגו-טורז
קונור אסטרסון בתור טוני טנגו-טורז
בילי מגנוסן בתור ריי "המלך" קינגסטון
אתחול מחדש של הזיכיון של ספיי קידס נחשף בפיתוח בינואר 2021, עם סרט שכולל עלילה שמתרכזת סביב משפחה רב-תרבותית.
יוצר הסדרה רוברט רודריגז חוזר ככותב ובמאי; הפרויקט הוא הפקה במיזם משותף בין Skydance Media, Spyglass Media Group ו-Double R Productions.
נטפליקס רכשה את זכויות ההפצה בשנה הבאה במרץ, מה שהפך אותו לפרויקט ספיי קידס השני שהופק עבור הפלטפורמה, בעוד דייוויד אליסון, דנה גולדברג, דון גריינג'ר, רייסר מקס (בנו של רודריגז), ואליזבת אבלן (אשתו לשעבר של רודריגז) הצטרפו בתור מפיקים.
ההפקה הסתיימה בסוף אוגוסט באותה שנה.
הסרט עלה לשירות של "נטפליקס" ב-22 בספטמבר 2023.
ספיידר היא סביבת פיתוח משולבת חוצה פלטפורמות בקוד פתוח (IDE) לתכנות מדעי בשפת פייתון.
ספיידר משתלבת עם מספר חבילות בולטות במחסנית המדעית של פייתון, כמו גם תוכנות קוד פתוח אחרות.
ספיידר נוצרה על ידי פייר רייבאוט (Pierre Raybaut), ושוחררה בשנת 2009 תחת רישיון MIT.
מאז שנת 2012, ספיידר מתוחזקת ומשופרת ללא הרף על ידי אנשי קהילת פייתון.
פייר רייבאוט, היוצר והמפתח, פרסם אותה ב־18 באוקטובר 2009.
החל משנת 2024, אתר ספיידר מציין את יוזמת צ'אן צוקרברג (Chan Zuckerberg Initiative, אנ' ) ו־NumFOCUS בתור שני הספונסרים העיקריים של הפרויקט.
כן מוזכרות גם תרומות שהתקבלו ממשתמשים דרך Open Collective .
קרלוס קורדובה היה רשום כמנהל התוכנה המוביל, יחד עם דניאל אלתיז בתור מנהל שותף.
ספיידר משתלבת עם מספר חבילות פייתון בולטות, לרבות NumPy, SciPy, Matplotlib, pandas, IPython, SymPy ו־Cython, כמו גם תוכנות קוד פתוח אחרות.
ספיידר ניתנת להרחבה עם תוספים של צד ראשון וצד שלישי, לרבות תמיכה בכלים אינטראקטיביים לבדיקת נתונים, מטמיע מכשירי אבטחת איכות ובדיקה פנימית של קוד ספציפי לפייתון (כמו Pyflakes, Pylint ו־Rope).
סביבת פיתוח משולבת זאת זמינה בין פלטפורמות באמצעות Anaconda, ב־Windows, ב־macOS דרך MacPorts , ובהפצות לינוקס גדולות כמוArch Linux, Debian, Fedora, Gentoo Linux, openSUSE ואובונטו.
עורך עם הדגשת תחביר, Type introspection, השלמת קוד
יכולת לחקור ולערוך משתנים בממשק משתמש גרפי (GUI)
חלונית עזרה המסוגלת לאחזר ולעבד תיעוד טקסט עשיר על פונקציות, מחלקות ושיטות באופן אוטומטי או לפי דרישה
מנפה שגיאות המקושר ל־IPdb, לביצוע שלב אחר שלב
ניתוח קוד סטטי, מופעל על ידי Pylint
פרופיילר בזמן ריצה, כדי לנתח את הקוד
תמיכה בפרויקט, המאפשרת עבודה על מאמצי פיתוח מרובים בו זמנית
מנהל קבצים מובנה, לאינטראקציה עם מערכת הקבצים וניהול פרויקטים
תכונה "מצא בקבצים", המאפשרת חיפוש מלא של ביטויים רגולריים בהיקף מוגדר
דפדפן עזרה מקוון, המאפשר למשתמשים לחפש ולצפות בתיעוד Python וחבילות בתוך ה־IDE
יומן היסטוריה (history log, ), המתעד כל פקודת משתמש שהוזנה בכל מסוף
קונסולה פנימית, המאפשרת התבוננות פנימית ושליטה על הפעולה של ספיידר עצמה
Spyder-Unittest, המשלבת את מסגרות בדיקת היחידות הפופולריות Pytest, Unittest ו־Nose עם ספיידר
Spyder-Notebook, המאפשר צפייה ועריכה של מחברות Jupyter בתוך ה־IDE
Spyder-Reports, המאפשר שימוש בטכניקות תכנות קרוא וכתוב (Literate programming, אנ') בפייתון
Spyder-Terminal, מוסיף את היכולת לפתוח, לשלוט ולנהל מעטפות מערכות חוצות פלטפורמות בתוך ספיידר
Spyder-Vim, המכיל פקודות וקיצורי דרך המדמים את עורך הטקסט Vim
Spyder-AutoPEP8, שיכול להתאים אוטומטית את הקוד לסגנון הקוד (code style, אנ') הסטנדרטי של PEP 8
Spyder-Line-Profiler ו־Spyder-Memory-Profiler, הרחבת פונקציונליות הפרופיל המובנית כך שתכלול בדיקת קו בודד ומדידת שימוש בזיכרון
ספיידר-נואר היא סדרת טלוויזיה אמריקאית שפותחה על ידי אורן אוזיאל וסטיב לייטפוט עבור שירות הזרמת המדיה "MGM+", המבוססת על דמותו של ספיידרמן נואר מבית "מארוול קומיקס".
עלילת הסדרה עוקבת אחר חוקר פרטי מזדקן וגיבור-על לשעבר בגרסה אלטרנטיבית של ניו יורק בשנות ה-30 של המאה ה-20, המתמודד עם עברו הסוער.
בסדרה מככב ניקולס קייג' בדמותו של ספיידרמן נואר, לאחר שדיבב גרסה של הדמות בסרט ההנפשה "ספיידרמן: ממד העכביש" (2018).
לצידו משתתפים בסדרה גם לאמורן מוריס, ברנדן גליסון, לי ג'ון לי, אברהם פופולה, ג'ק יוסטון וקארן רודריגז.
הסדרה הוכרזה לראשונה בפברואר 2023, כשנמסר על מעורבותו של אורן אוזיאל, ולאחר מכן, בדצמבר 2023 הצטרף סטיב לייטפוט כשואוראנר נוסף.
ליהוקו של ניקולס קייג' אושר במאי 2024. הצילומים התקיימו בלוס אנג'לס מאוגוסט 2024 ועד מרץ 2025, תוך שימוש במצלמות שחור-לבן במטרה ללכוד את סגנון הפילם נואר הייחודי של הסדרה.
הסדרה עתידה לעלות לשידור בערוץ "MGM+" בשנת 2026, ולכלול שמונה פרקים.
חוקר פרטי מזדקן, שנקלע לקשיים כלכליים, מתמודד עם חייו הקודמים כגיבור-העל היחיד בניו יורק בשנות ה-30 של המאה ה-20.
ניקולס קייג' – ספיידרמן נואר, גרסה מבוגרת ומחוספסת של ספיידרמן, המשמש כחוקר פרטי וגיבור-על בעולם חלופי המבוסס על ניו יורק בשנות ה-30 של המאה ה-20.
לאמורן מוריס – רובי רוברטסון, עיתונאי חרוץ שמחפש סיפורים מסוכנים יותר כדי למשוך תשומת לב ולקדם את הקריירה שלו.
ברנדן גליסון – בוס מאפיה ניו יורקי, המסוכן באותה מידה שהוא פיקח.
לי ג'ון לי – זמרת במועדון לילה בניו יורק.
אייברהם פופולה – וטרינר ממלחמת העולם הראשונה המחפש "הזדמנות להתקדם".
ג'ק יוסטון – שומר ראש.
לוקאס האס – כפוף לבוס המאפיה של ניו יורק.
שחקנים נוספים שלוהקו לתפקידים שפרטיהם לא נחשפו כוללים את קמרון בריטון, קארי כריסטופר, מייקל קוסטרוף, סקוט מקארתור, ג'ו מאסינגיל, ויטני רייס, אמנדה שול, אנדרו קולדוול, איימי אקווינו, אנדרו רובינסון וקאי קסטר.
במרץ 2019 הצהיר יו"ר "סרטי סוני", טוני וינצ'יקוורה, כי יקום ספיידרמן של סוני (SSU) יורחב גם לטלוויזיה, עם סט של פרויקטים המבוססים על חוברות הקומיקס של "מארוול קומיקס", שיפותחו על ידי "Sony Pictures Television"., האולפנים בחנו באופן פנימי דמויות מתוך 900 הדמויות שבבעלותם כדי להחליט אילו מהם יופיעו.
לאחר עבודתם על סרט ההנפשה "ספיידרמן: ממד העכביש" (2018), חתמו פיל לורד וכריסטופר מילר באפריל 2019 על הסכם כולל עם "Sony Pictures Television" שכלל פיתוח מספר סדרות טלוויזיה עבור האולפנים, כולל סדרות המבוססות על דמויות מבית "מארוול קומיקס", שבהן עשויות להופיע דמויות מ"ממד העכביש", כמו-כן גם גרסאות לייב-אקשן שלהם.
חלק מהפרויקטים היו אמורים להיות מופקים בשיתוף פעולה עם איימי פסקל, מפיקה קבועה של סרטי "ספיידרמן".
בספטמבר 2020, "סרטי סוני" היו במשא ומתן עם שירות הזרמת המדיה "פריים וידאו" לשמש כמפיצת סדרת הטלוויזיה.
בפברואר 2023 נחשף כי "Sony Pictures Television" שוקדת על פיתוח סדרת טלוויזיה המבוססת על דמותו של ספיידרמן נואר עבור ערוץ "MGM+" ושירות "פריים וידאו".
אורן אוזיאל פיתח את הסדרה יחד עם פיל לורד, כריסטופר מילר ואיימי פסקל, אשר שימשו כמפיקים בפועל, כשעל כתיבת התסריט הופקד אוזיאל עצמו.
בדצמבר 2023, אמזון שכרה את סטיב לייטפוט, ששימש בעבר כשואוראנר של הסדרה "המעניש" מבית "Marvel Television" ו-"נטפליקס" (2017–2019), כדי לשמש כשותף לשואוראנר ומפיק בפועל לצד אוזיאל.
במאי 2024, אמזון אישרה והזמינה רשמית את הסדרה תחת השם "Noir", כאשר הבמאי הארי בראדביר צורף לבימוי והפקת שני הפרקים הראשונים בפועל, ואליו הצטרפה גם נצ'ינגה סטיוארט כבמאית נוספת.
על הפקת הסדרה בפועל הופקדו פבלינה הטופיס, אדיטיה סוד ודן שיר.
ביולי 2024, שונה שם הסדרה ל-"Spider-Noir" במטרה להדגיש את הקשר שלה ליקום ספיידרמן.
ונחשף כי היא תכלול שמונה פרקים באורך של 45 דקות כל אחד.
באוגוסט 2024, דיווחה לסלי גולדברג מ-Puck News כי "סרטי סוני" אינה צפויה לחדש את ההסכם שלה עם לורד ומילר, לאחר שהשניים לא הסכימו עם האולפנים על תקציב הסדרה.
בשלהי 2024, דווח כי סוני הפסיקה לפתח סרטים נוספים ליקום ספיידרמן שלה באותה תקופה, והחליטה להתמקד בפרויקטים אחרים, כגון הפקת הסדרה.
עלילת הסדרה מתרחשת בעולם חלופי המבוסס על ניו יורק במהלך שנות ה-30 של המאה ה-20, כאשר נשיאת "Sony Pictures Television", קתרין פופ, תיארה את הסדרה כעיבוד מחודש לדמותו של ספיידרמן נואר ביקום ספיידרמן של סוני (SSU).
עם חשיפת פיתוח הסדרה, דווח ב"וראייטי" כי היא תתרחש ביקום עצמאי משלה, ותתמקד בדמות ראשית שונה במקום בדמותו של פיטר פארקר, שהוא נוטל-זהותו של ספיידרמן נואר בחוברות הקומיקס.
פיל לורד וכריסטופר מילר הצהירו במאי 2023 כי פיתוח הסדרה וחדר התסריטאים שלה הוקפאו עקב שביתת גילדת התסריטאים של אמריקה (WGA) שהחלה מוקדם יותר באותו חודש, כאשר העבודה על הסדרה תוכננה להתחדש לאחר סיום השביתה.
שביתת הכותבים הסתיימה בשלהי ספטמבר 2023.
במאי 2023 הצהירו לורד ומילר כי קיימת אפשרות שניקולס קייג' יגלם את דמותו של ספיידרמן נואר בסדרה, לאחר שדיבב גרסה של הדמות בסרט "ספיידרמן: ממד העכביש".
קייג' היה במשא ומתן על קבלת התפקיד בפברואר 2024, וליהוקו אושר במאי 2024.
ביולי 2024 נמסר על ליהוקם של מספר שחקנים נוספים לסדרה, בהם לאמורן מוריס, ברנדן גליסון, לי ג'ון לי, ואייברהם פופולה.
ליהוקו של גליסון אושר בספטמבר 2024, כאשר נמסר על ליהוקם של ג'ק יוסטון וקארן רודריגז לצוות השחקנים הראשי.
באותו חודש, לוהקו גם לוקאס האס, קמרון בריטון, קארי כריסטופר, מייקל קוסטרוף, סקוט מקארתור, ג'ו מאסינגיל, וויטני רייס, ואמנדה שול בתפקידים חוזרים שפרטיהם לא נחשפו.
דמותו של האס עובדת עבור דמותו של גליסון.
בנובמבר 2024, אנדרו קולדוול לוהק לתפקיד משני בסדרה, ואחריו הצטרפו איימי אקווינו ואנדרו רובינסון בפברואר 2025. במרץ 2025 נמסר על ליהוקו של קאי קסטר לתפקיד אורח שפרטיו טרם פורסמו, אם כי נאמר כי הוא קשור לדמות אחרת בסדרה.
על עיצוב התלבושות של הסדרה הופקדה המעצבת טרייס פילד, לאחר שעיצבה בעבר את חליפתו של פראולר, שנלבשה על ידי דונלד גלובר בסצנה בלייב אקשן מתוך סרט ההנפשה "ספיידרמן: מעבר לממד העכביש" (2023).
צילומי הסדרה החלו באוגוסט 2024 בלוס אנג'לס, עם דארן טירנן בתור הצלם הראשי.
ברנדן גליסון החל לצלם את חלק מסצנותיו כבר בתחילת אוקטובר 2024.
במהלך ההפקה, הצילומים הושעו באופן זמני עקב שריפות שפרצו בדרום קליפורניה בינואר 2025. במקור, התעתדו הצילומים להסתיים בפברואר 2025, אך בפועל הסתיימו באמצע מרץ.
כחלק מהחזון האמנותי של הסדרה, הצילומים נערכו תוך שימוש במצלמות בשחור-לבן ובפילטרים מיוחדים, שנועדו לשחזר את הסגנון האותנטי של סרטי הפילם נואר המוקדמים של שנות ה-30, כולל שימוש בצללים ארוכים ובניגודיות חזותיות גבוהות.
על עריכת הסדרה הופקדה העורכת טירסה האקשו.
הסדרה עתידה לעלות לשידור בארצות הברית בערוץ "MGM+" בשנת 2026, לפני שתהיה זמינה לצפייה גלובלית, כולל בארצות הברית, בשירות "פריים וידאו".
הסדרה תכלול שמונה פרקים, ותשודר בשתי גרסאות – גרסה בשחור-לבן וגרסה בצבע מלא.
ספיידרמן ללא גבולות היא סדרת טלוויזיה מונפשת המשמשת כאתחול של "ספיידרמן: סדרת האנימציה".
הסדרה ממשיכה את הסיפור הידוע שבו פיטר פרקר הוא צלם העיתון המפורסם שנקרא "דיילי ביוגל" שמנוהל על ידי הבוס העצבני ג'יי ג'ונה ג'יימסון ששונא את ספיידרמן.
הסדרה, שהייתה המתחרה של להיט האנימה "פוקימון" בזמנו, ירדה מהמסך בארצות הברית עם סיום העונה הראשונה עקב אחוזי צפייה נמוכים.
13 הפרקים מעונה זו שודרו בלבד, והתוכנית הסתיימה עם סוף פתוח.
עם זאת, מספר פרקים נוספים מהעונה השנייה נכתבו אך מעולם לא הונפשו, כשביניהם גם פרק שיסגור את הסוף הפתוח.
כשנה לאחר ירידת הסדרה הקודמת, הוחלט להחזיר את ספיידרמן למסך המצויר, אולם דיסני החזיקו באותה העת בזכויות היוצרים על הסדרה שהסתיימה וסירבו לחדשה לבקשת פוקס קידס (שלימים תירכש על ידי דיסני).
בשל הקרבה לשנת 2000 ההפקה התבקשו לאחר מכן להתעסק עם ספיידרמן 2099 שמציג עולם עתידני שבו הכל היה תואם את הפנטזיה שציפו שתתרחש במציאות של האלף השלישי לספירה.
עיצוב החליפה החדשה לכבוד הסדרה בוצע על ידי שאנון דנטון ורוי בורדין, שהופקדו על עיצוב הדמויות בה.
הפרק "אחד הוא המספר הבודד ביותר" הופק כפרק 10 אולם פוקס קידס מיקמו אותו כפרק 11 ויצרו בעיית המשכיות, שכן האירועים שבו מוזכרים בפרק 10 לדידם של פוקס קידס, "עניינים שבלב".
הסדרה הונפשה בידי אולפני דונג יאנג מקוריאה הדרומית שנודעו ביצירת סדרות אנימציה אמריקאיות מוצלחות מסוף שנות ה-80 של המאה ה-20 ובמהלך שנות ה-90 של המאה ה-20, כמו "באטמן: איש העטלף", "מייטי מקס" ו"הגרגולים".
באופן אירוני, גם "באטמן: הדור הבא" שהייתה מתחרה של "ספיידרמן ללא גבולות", הונפשה בידי דונג יאנג.
בטרם השיגור פיטר פארקר מבחין בונום וקרנג' מנסים להתפרץ לטיסה כדי להגיע לכוכב המדובר ולשחרר את גזע החייזרים העתיק שאליו הם משתייכים שקבור בו ומתכנן להשתלט על היקום החל מהארץ הנגדית.
ספיידרמן חושד שהם מנסים לחבל בטיסה ומנסה לעצור אותם אך לא מצליח להילחם בשניהם ומושלך מסיפון המעבורת בזמן שונום וקרנג' מתרסקים ביחד עם ג'ון ג'יימסון לתוך שער השיגור לארץ הנגדית.
מכיוון שספיידרמן היה האחרון שנחת מהמעבורת, העולם חושב שהוא היה זה שחיבל בטיסה של ג'ון.
ג'יי ג'ונה ג'יימסון חושב שבנו נהרג בהתרסקות ומכריז על פרס כספי של 10 מיליון דולרים על ראשו של ספיידרמן שנרדף עקב הפרס הכספי הגדול בכל רחבי ניו יורק.
לאחר שנפצע קשה בהתרסקות בניין העולם מאמין כי הוא נהרג, אך הוא שורד את ההתרסקות ומחליט לפרוש מחייו כספיידרמן לטובת חיי משפחה עם אשתו, מרי ג'יין.
לאחר חצי שנה שהתעלם מהחליפה שלו, פיטר מחליט לצאת לחלל עם חליפה חדשה העשויה מננוטכנולוגיה שהוא גנב ממעבדתו של ריד ריצ'רדס.
בידיעה שג'ון ג'יימסון שרד את ההתרסקות לאחר מסר ששלח לכדור הארץ, הוא מחליט לצאת ביחד עם מעבורת חילוץ לארץ הנגדית, כאשר השאלה שנשאלת היא "האם הוא יוכל להחזיר את ג'ון ג'יימסון לכדור הארץ?".
לטענת וויל מיניאו שהיה מהמפיקים האחראיים על הסדרה, שישה פרקים מהעונה השנייה נכתבו אך לא הונפשו לפני ביטול המשך התוכנית.
בעונה זו הצליח ספיידרמן לנצח את גזע החייזרים שניסה להשתלט על היקום בעזרת תוכנית שהכינו אדי ברוק וקליטוס קאסידי, לאחר שגם הצליח להביס את הוד התפתחותו ששלט בכוכב והתנהג בגזענות ואכזריות כלפי בני האדם.
בפרק השני של עונה זו היו אמורים בני האדם לקבל אזרחות זהה לזו של אנשי החיה, דבר שהיה מקנה להם לחיות חופשיים בכוכב.
ספיידרמן מחליט לעזוב את חבורת המורדים האנושיים שמונהגת על ידי ג'ון ג'יימסון לאחר שהשלום חזר לכוכב ומנסה לחזור לכדור הארץ דרך הסתובבות ברחבי הארץ הנגדית.
הוא מחפש חללית שתחזיר אותו לכדור הארץ ולאשתו, ובדרך הוא פוגש ונאלץ להילחם בגרסאות נגדיות של אויביו וחבריו מכדור הארץ בדיוק כמו בעונה הקודמת.
לדברי לארי ברודי (תסריטאי הסדרה), בפרק 26 היה אמור ספיידרמן למצוא מעבורת ולחזור ביחד עם ג'ון ג'יימסון לכדור הארץ.
כמו גם, בעונה זו הייתה אמורה להתגלות זהותו הסודית של הגובלין הירוק כהקטור, בעלה הנעדר של נאוקו.
לארי ברודי פרסם את עלילת העונה שכתב בזמנו לפוקס קידס באתר האינטרנט הרשמי שלו ב-28 בנובמבר 2016:
הוד התפתחותו וסר ראם לומדים תבוסה מהי, בעוד ששאר אבירי וונדגור מתפזרים כל אחד לדרכו.
בעת תיקון הצלחת על גג האוניברסיטה ג'ון חווה תקלה במשדר שהותקן עליו ומשנה צורה לאיש הזאב, ספיידרמן נאלץ להילחם בחברו בעוד שחבריהם שבתוך המעבדה של בורובסקי מוצאים את עצמם מותקפים בידי הסינופטיק.
בתום הפרק לאחר שהכל הסתדר לספיידרמן וחבריו, ונום וקארנג' מתמזגים לישות אחת חדשה: "קינג קארנג'"!
פרק 15: "חתול נשך לך את הלשון?" - ספיידרמן ותושבי הכוכב מנסים להתרגל למצב החדש מבלי רודנותו של הוד התפתחותו, ג'ון ג'יימסון והמורדים האנושיים מקימים ממשלה לצדו של לורד טייגר כמייצג אנשי החיה.
הגובלין חוזר לחיק משפחתו ופיטר מרגיש בודד מתמיד.
הוא נתקל בשלישיית אחיות אנשי חיה מגזע חתול סיאמי בשם "החתולות השחורות" שמבצעות מעשי שוד בעיר ושלצד יופין החיצוני הן גם מסוכנות מאוד.
פרק 16: "נייטוולקר" - העלילה מתרחשת בוושינגטון די.
סי., לורד טייגר והממשלה החדשה מבקשים בן אנוש שיוביל את בני מינו לצד אנשי החיה, קארן אומיילי נבחרת לתפקיד.
עם הזמן הקשר בינה לבין ספיידרמן מתהדק בניגוד לרצונו של ג'ון שחושק בה מהצד.
מתנקש מסתורי מתחיל לתקוף את המורדים האנושיים ומביסם אחד אחרי השני, כאשר ספיידרמן מנסה להגן על חייה של קארן שסומנה כיעד האמיתי להתנקשות.
פרק 17: "מודל לחיקויי" - במאי איש חיה מפורסם מבקש לקנות לעצמו שם בקרב בני האדם ולכן מבקש לצלם סרט על גיבורם, ספיידרמן, שמסרב בתוקף לשתף עמו פעולה עד שמגלה כי השחקנית שלוהקה לתפקיד אהובתו נראית באופן מחשיד כמו מרי ג'יין ווטסון אליה הוא מנסה לחזור.
הוא מגלה כי השחקנית הזאת קיבלה את פרצופה מאיש חיה בשם "סקראמבל" שיכול לשנות את פניהם של אנשים בהם הוא נוגע או שבאים עמו במגע.
סקראמבל מחליט לנסות לפגוע בשחקנית לאחר דין ודברים ביניהם.
פרק 18: "ביקור בזק" - הישות החזקה ביותר של צבא הסינופטיק, "קינג קארנג'", חוזרת לנקום!
הוא מצליח להתגבר על אדי ברוק וקליטוס קאסידי שכלואים בו ומנסים לברוח החוצה ומחפש את המחולל שדרכו הגיע הוד התפתחותו לארץ הנגדית כדי להחל במשימתו להפיץ את הסימביוטים ברחבי היקום, הגובלין מנסה להילחם בו אך נפצע קשה ומאלץ את ספיידרמן להיכנס לאקשן.
ג'ון ג'יימסון: אסטרונאוט שיוצא לבדו למשימת חקר של הארץ הנגדית, לאחר שהמעבורת שלו התרסקה ונלקחה ממנו, הוא מועבר לסדרת ניסויים שעורך בו הוד התפתחותו, שגורמים לו להפוך לאיש חיה למחצה: הוא נהפך לאיש זאב, שמשנה צורה בהחשפות ליונים שליליים או למתח חשמלי מסוים.
לאחר שברח מהניסויים הללו, הוא חובר לארגון המחתרתי בשם "המורדים האנושיים" נהפך למנהיגם, לצידם הוא נאבק בשלטון הוד התפתחותו ואנשי החיה בארץ הנגדית ושואף להביא לסופו של המשטר המפלה בני אדם ולהביא לחירותם של בני האדם על הכוכב.
היא חלק מהמורדים האנושיים ונחשבת גם לאחת מהאנשים המבוקשים ביותר בארץ הנגדית, ומנהלת קשר רומנטי עם ג'ון ג'יימסון.
גיט הוסקינס: גיט היה ילד שנלקח לסדרת ניסויים שערך סיר ראם, כעשר שנים לפני הגעת ספיידרמן לארץ הנגדית, כתוצאה מכך הוא נהפך לאדם בעל גוף עשוי תכריכים דמוי מומיה בעל כוחות על ויכולת שינוי צורה.
הגובלין: זוהי למעשה גרסתו הנגדית של הגובלין הירוק, והוא למעשה גיבור מאשר נבל.
הוא דואג לשמירה על הסדר בעיר ומגן על בני האדם מסכנות הטמונות ברחובות הארץ הנגדית, הוא משגיח בעיקר על השכונה של נאוקו (שכלפיה יש לו רגש רומנטי), ועוזר לספיידרמן במלחמתו נגד הסימביוטים ומנסה לעזור לספיידרמן לחזור לכדור הארץ כדי שלא יפתח מערכת יחסים עם נאוקו.
הוא נלחם באמצעות כלי לחימה טכנולוגיים מתקדמים, ונוהג לרחף בעזרת כנפיים מכניות במקום ברחפת כפי שנוהג ה"גובלין הירוק" מכדור הארץ.
אף על פי שזהותו האמיתית היא סודית, ניתנו מספר רמזים במהלך הסדרה שרומזים שייתכן שהוא בעלה של נאוקו שנעלם לאחר שעזב את ביתם.
הנשר: גרסה נגדית לזו של הנשר מכדור הארץ, וגם הוא לוחם צדק מאשר נבל.
הבז מהארץ הנגדית הוא למעשה איש חיה דמוי נשר שנלחם למען חירותם של בני האדם לאחר שהבין כי אף יצור חי לא צריך לחיות בתנאים וביחס שלו הם זוכים מצד אנשי החיה.
הוא מופיע בפרק השביעי בלבד כשעזר לספיידרמן לחסל מפעל קוסמטיקה שהשתמש בבני אדם כשפני מעבדה, למרות שתוכנן שהוא יופיע שוב בעונה השנייה, הדבר לא יצא לפועל עקב ביטול הסדרה.
נאוקו יאמאדה-ג'ונס: בעלת הבית שבו חי פיטר בשכירות.
נאוקו היא רופאה בעלת קליניקה המטפלת בבני האדם אשר חיים ב"מרתף" (האזור שמוגדר לחיי בני האדם בארץ הנגדית), היא חיה ביחד עם בנה, שיין.
לאחר שפיטר הציל את שיין מאיש מכונה שיצא מדעתו, היא הסכימה לתת לו לגור שבועיים בחינם בביתה, עד שישיג לעצמו עבודה.
במהלך הסדרה היא מטפלת בג'ון ג'יימסון עקב בעיית שינוי הצורה הפתאומיים שלו לאיש זאב, ובאדי ברוק שהופרד מהסימביוט שלו.
בעלה עזב את הבית ויצא להצטרף למורדים האנושיים אך נעלם וגורלו בסדרה אינו ברור.
שיין יאמאדה-ג'ונס: בנה הצעיר של נאוקו, פיטר הציל אותו לפני שכמעט והותקף על ידי איש מכונה שהתקלקל.
הוא מסתובב עם פיטר בתדירות גבוהה, ומעריץ את ספיידרמן לאור מעשיו.
אקס-51: איש מכונה מדגם ישן מאוד שנמצא באתר בניה, הוא היה אמור לסיים את שירותו ועבור השמדה, אך סירב לסיים את תפקודו בניגוד לרצונו, ספיידרמן (גם כפיטר פארקר) ושיין שפגשו בו יצרו איתו קשר חם וטיפלו בו.
עקב התפתחות מסוימת שחלה אצלו, הוא החל לחשוב, להגות ולהרגיש כיצור חי נורמטיבי (למרות העובדה שהוא רובוט), ובעקבות יצר הצדק שלו הוא החליט להצטרף למאבק הצודק בעיניו בהוד התפתחותו ובשלטונו העריץ וחבר ל"מורדים האנושיים".
"המורדים האנושיים": ארגון מחתרתי שמורכב מדמויות בני אדם ניצבות שבראשם עומד ג'ון ג'יימסון, הם מהווים את כוח ההתנגדות והמרי להוד התפתחותו ולשלטונו העריץ בארץ הנגדית.
לטענתו, גם בארץ הנגדית לא קיימת אוטופיה וחיים שלווים אלא רק אלימות ושנאה שהזכירו לו את כוכב הבית שלו, לכן הוא הגיע למסקנה כי בני האדם הם האשמים בדברים שליליים אלו והחליט לנסות וליצור בעלי חיים נעלים מהם.
לורד טייגר: מנהיגם של אבירי וונדגור, הוא למעשה איש החיה הראשון שנוצר.
הוא למעשה איש חיה בעל מאפיינים של טיגריס, ובניגוד למעמדו הוא נוהג לכבד את בני האדם ולרחם עליהם.
ליידי אורסולה היא אשת חיה בעלת מאפיינים של דב, ולמעשה החזקה ביותר מבחינה פיזית מבין כל חברי הארגון.
אורסולה היא זו שמנעה מספיידרמן לשוב לכדור הארץ עם "סולאריס 2" וגרמה לו בעקיפין להיאלץ להשמיד את החללית שיכלה להחזירו לביתו.
ליידי וורמין היא אשת חיה בעלת מאפיינים של עכברוש, היא זריזה מאוד וחמקמקה, היא מאוהבת בספיידרמן, שלא מראה כלפיה שום רגשות חיבה.
סר ראם איש חיה בעל מאפיינים של כבש, הוא המדען של אבירי וונדגור, ודואג ליצור אנשי חיה וליזום תוכניות בניגוד לדעתו או מרותו של יוצרו, הוד התפתחותו, ולעיתים מוצג כבעל אופי בוגדני, מרושע, אכזרי וקיצוני בכל הנוגע להרג או פגיעה בבני האדם או בחייהם.
ונום: ונום הוא תוצר של מפגש בין אדי ברוק (כתב לשעבר בעיתון ה"דיילי ביוגל") וסימביוט חייזרי שיוצרים יצור חזק ומאיים במיוחד שמסכן הן פיטר פארקר והן את ספיידרמן עקב שנאתו העזה לשניהם וידיעת זהותו הסודית של ספיידרמן.
ונום שזכה בסדרה זו לכוחות מחודשים וליכולת שינוי צורה לנוזלי (עם זאת הוא אינו משתמש ביכולת טווית הקורים שלו במהלך הסדרה), משתף פעולה לצד קארנג' בניסיון להביא לחורבן שלטון הוד התפתחותו ואנשי החיה מבפנים ולתחיית הסינופטיק.
קרנג': קרנג' הוא תוצר של מפגש בין קליטוס קאסידי (עבריין מבוקש ומסוכן) לבין סימביוט חייזרי שיוצרים יצור מסוכן במיוחד.
קרנג' שזכה בסדרה זו במראה חדש ובכוחות מחודשים וביכולת שינוי צורה לנוזלי, עובד לצידו של ונום בניסיון להביא לתקומת הסינופטיק המחודשת, הוא לוקח את המשימה ברצינות מרובה מזו של ונום ודואג לסינופטיק שיצליח להגיע לשיא עוצמתו כדי שיתפרץ וישתלט על כל האורגניזמים המאכלסים את הארץ הנגדית.
בפרק האחרון מופרדים קאסידי והסימביוט שלו זה מזה, ולמעשה קאסידי חווה את התפרצות הסינופטיק על בשרו.
"הצייד": גרסה נגדית לקרייבן הצייד מכדור הארץ.
ה"צייד" הוא למעשה צייד ראשים שכיר שנשכר על ידי סר ראם לטפל בספיידרמן שהחל לצבור אהדה בקרב בני האדם שחיים בארץ הנגדית.
הוא אחד מבין בני האדם הבודדים שחיים ב"קומת הגג" (אזור המיועד למחיית אנשי החיה).
הוא משתמש ברעלים מיוחדים המשפרים את יכולותיו הפיזיות ונותנים לו יכולות על טבעיות ותגובות של בעלי חיים, אך גם מסכנות את בריאותו ומקצרות את תוחלת החיים שלו בחצי.
הוא הצליח לחשוף את זהותו של ספיידרמן, אך ספיידרמן גרם לו לבלבול כשהציג את עצמו כפיטר פארקר וספיידרמן בו זמנית באמצעות תכסיס שהכין.
לבסוף, ספיידרמן הצליח לנצח אותו וגרם לו לוותר על ניסיון נוסף להתעסק איתו, מופיע בפרק השישי בלבד.
פייר דרייק: איש חיה בעל מאפיינים של פטרוזאור שיצר סר ראם, שהתפאר בו כ"יצור שאפילו הוד התפתחותו היה מתגאה בו אילו היה יוצר אותו".
פייר דרייק הוא האחראי במפעל של חברת הקוסמטיקה "יופי חייתי" (שעורכת ניסויים בבני אדם בניגוד לרצונם) והוא גם בעל יכולות תעופה ויריית אש מפיו.
לאחר שנלחם בספיידרמן ובבז בפעם הראשונה והתגבר עליהם, ספיידרמן הצליח להביס אותו בפעם השנייה שנלחמו באמצעות גילוי החולשה שלו ותקיפתו באמצעותה.
"אבירי וונדגור": אנשי חייה המוצגים כאבירים בראשם עומד לורד טייגר, הם המשמר העליון של הארץ הנגדית ופועלים נגד המורדים האנושיים.
אלקטרו: זוהי למעשה גרסה נגדית של אלקטרו מכדור הארץ.
אלקטרו הזה הוא איש חיה בדמות צלופח, אשר משתמש ביכולתו לשלוט בחשמל לצורך הגנה עצמית, הוא היה האחראי על תחנת הכוח שהמורדים השתלטו עליה בפרק 8, שאיפתו הייתה להפוך ל"אביר וונדגור".
הוא נלחם בספיידרמן והובס על ידי איש הזאב (ג'ון ג'יימסון) שנפל עליו מבלי שהתכוון לכך וגרם לו להיכנס לשער חשמלי שבו היה עומס יתר.
גבריאל ברומלי: אחיו הגדול של דניאל ברומלי.
הוא ומשפחתו עברו להתגורר בניו יורק לפני עליית הוד התפתחותו לשלטון, ובמהלך המהפכה שבמהלכה עלו אנשי החיה לשלטון הופרד מבני משפחתו למשך עשרות שנים.
דניאל חשב שהוא אינו בחיים ולכן שמר כל השנים הללו את הטבעת שלו, בפרק העשירי אבירי וונדגור מציעים לדניאל עסקה: הוא יסגיר לידיהם את ספיידרמן ובתמורה הוא יזכה לראות שוב את אחיו.
דניאל טען כי במשך כל השנים האלה, ציפה בציפייה למפגש עם אחיו, אך לאחר שגילה את האמת על אחיו, הוא אינו מעוניין עוד בקשר איתו וזרק את טבעת המזכרת שלו ממנו אל התהום.
דוקטור בורובסקי: פרופסור למדעים ולרפואה באוניברסיטת אמפייר סטייט של הארץ הנגדית, הוא היה המורה של נאוקו בימי הלימודים האקדמיים שלה.
בורובסקי הוא איש חיה בדמות של זוחל ככל הנראה מסוג לטאה מקורננת טקסנית.
אנשי מכונה: רובוטים, אשר נשמעים למרותם של אבירי וונדגור ומשמשים למעשה ככוח הביטחון המשטרתי של שלטון הוד התפתחותו בכוכב.
"אנשי החיה": מוטציות של בעלי חיים בעלי תכונות אנושיות שנוצרו על ידי הוד התפתחותו במטרה להחליף את בני האדם בכוכב מהם סלד.
"הדחויים": אנשי חיה שנמלטו מהשמדה על ידי הוד התפתחותו שמצא אותם כ"לא מתאימים" לתנאי החיים שהוא מתכנן להסדיר בארץ הנגדית.
לאחר שנמלטו ממעבדת הניסויים שבאטלנטיק סיטי הם החלו לנהל את חייהם בקהילה מבודדת שמסתתרת מתחת לפני הקרקע תחת הנהגתה של פרימה (אשת חיה בדמות פרפר), הם סייעו לספיידרמן להגיע לחללית שיכלה להחזירו לכדור הארץ.
מר מיניאו: המוציא לאור של עיתון ה"דיילי בייט" (מקבילו של ה"דיילי ביוגל" בארץ הנגדית).
הוא המעסיק של פיטר בעת שהותו בכוכב זה כצלם תמונות של ספיידרמן שנתפש בעיני בני האדם כ"גיבור מסתורי שהופיע לפתע בארץ הנגדית", ולדבריו של פיטר הוא מזכיר לו את ג'יי ג'ונה ג'יימסון.
הוא נקרא על שמו של וויל מיניאו, מפיק הסדרה.
מרי ג'יין ווטסון-פארקר: אשתו של פיטר, מנסה לשכנע אותו לזנוח את קריירת הלוחמה בפשע כספיידרמן ולחיות חיים נורמטיביים, היא מופיעה בפרק הראשון בלבד, כשביתר הפרקים היא מופיעה בזכרונותיו של פיטר מכדור הארץ כאשר הוא חי בארץ הנגדית.
ג'יי ג'ונה ג'יימסון: מופיע בפרק הראשון בלבד, הבעלים והמוציא לאור של עיתון ה"דיילי ביוגל", והמעסיק של פיטר.
בעקבות הופעתו של ספיידרמן בעת קריאת העזרה של בנו הוא חושד כי ספיידרמן חיבל בטיסת בנו לארץ הנגדית בזדון, ומוציא פרס של 10 מיליון דולרים למי שיוכל להסגיר את ספיידרמן או לעזור בלכידתו, מה שמלבה את השנאה בעיר ניו יורק כלפי ספיידרמן.
ריד ריצ'רדס: ריד ריצ'רדס מוזכר בפרק הראשון על ידי פיטר, כמי שהננוטכנולוגיה שיוצרת את חליפת הספיידרמן החדשנית "נלקחה בהשאלה" ממעבדתו.
ריד ריצ'רדס מוכר גם כ"מיסטר פנטסטיק" מארבעת המופלאים.
הקטור יאמאדה-ג'ונס: בעלה של נאוקו.
למרות שהוא יוצר קשר באופן חשאי עם נאוקו מדי פעם ומודאג מהקשר שנוצר בינה לבין פיטר פארקר.
הוא מוצג במספר פרקים כאדם שגרתי שחי ברחוב, אך בסוף פרק 5 מתגלה כי הוא מוצג כלבוש בתלבושת מחשידה וכאדם בעל כוחות על (הוא כעס על הקשר בין נאוקו ובין פיטר, והכה באגרופו בקיר, שנשבר לחלוטין כתוצאה מכך).
ייתכן והוא הגובלין הירוק של הארץ הנגדית (בעקבות רמזים שניתנו לכך במהלך פרקי הסדרה).
פיל: ידיד של נאוקו שנלקח בניגוד לרצונו לשמש כ"שפן מעבדה" לניסויים של חברת הקוסמטיקה שנקראת "יופי חייתי", ספיידרמן והבז מצליחים לחלץ אותו ואת יתר בני האדם שהיו במפעל כשפני ניסיונות לשחררם לחופשי מפעולות החברה.
לסדרה יצא גם עיבוד קומיקס, שרץ במשך 6 חודשים (6 חוברות) כששלוש החוברות הראשונות מתבססות על שני פרקי הסדרה הראשונים בעוד ששלוש החוברות הנותרות סיפרו סיפורים מקוריים שלא התרחשו בסדרה המצוירת, אך הקומיקס בוטל גם הוא לאחר 6 חוברות בלבד עקב הביקוש הנמוך.
נדמה כי העורכים של עיבוד הקומיקס לא הבינו את עלילת הסדרה במלואה, וניסו להציג את הארץ הנגדית כ"מציאות חלופית" לזו של כדור הארץ שלנו, כפי שעולה מהצגת ארבעת המופלאים בצורה הטבעית שלהם ובשמם שזהים בדיוק לאלו מכדור הארץ שלנו.
בשלהי 2009, האתר הרשמי של מארוול הודיע על כך שסדרות האנימציה של החברה יועלו לשרת שלהם לצפייה ישירה בחינם, את "ספיידרמן ללא גבולות" ליוותה פרסומת כי העלאת הסדרה (שפרק ממנה הועלה בכל יום חמישי) לרשת נתמכת על ידי חברת פנסוניק כספונסר.
הסדרה הועלתה במלואה לשירות הצפייה בתשלום של אמזון ב-2014.
ב-13 בנובמבר 2019, הועלתה הסדרה במלואה לשירותי הסטרימינג של דיסני פלוס.
ספיידרמן 3 הוא סרט גיבורי על השלישי בסדרת הסרטים שמבוססת על סדרת הקומיקס "ספיידרמן".
הסרט מבית סוני ומארוול קומיקס.
את הסרט ביים וכתב סם ריימי והוא יצא לאקרנים בתאריך 4 במאי 2007 בארצות הברית ב-IMAX והבכורה בישראל נערכה ב-3 במאי.
ב-2007 היה אמור לצאת הסרט הרביעי בסדרה אך יוצרי הסרט לא הצליחו לעמוד בלוח הזמנים ובחברת סוני החליטו להוציא סדרת סרטים חדשה של ספיידרמן מהתחלה ללא הבמאי הקודם ועם שחקנים ראשיים חדשים על מנת שלא להחזיר את זכויות ההסרטה של הדמות למארוול.
הסרט היה לשובר קופות ברחבי העולם כשהוא הכניס 890 מיליון דולר עם תקציב הפקה גדול של 258 מיליון דולר ונחשב לסרט המכניס ביותר בסדרה.
פיטר מתחיל להרגיש בטוח בעצמו, ומתכוון להציע למרי ג'יין נישואין.
לילה אחד בפארק, כשפיטר ומרי ג'יין בדייט, מטאור קטן נופל בסמוך אליהם, ומין סימביוטי טפיל נוזל ממנו החוצה ונצמד לאופנועו של פיטר.
בינתיים נמלט אסיר בשם מרקו פלינט ובזמן שהוא בורח מהמשטרה, הוא נופל למאיץ חלקיקים המעניק לו את היכולת לשנות את מצב צבירת גופו לחול.
החבר הטוב ביותר של פיטר, הארי אוסבורן, מתקיפו לראשונה בדמות 'הגובלין הירוק', כדי לנקום בו על מות אביו, כאשר לבסוף הקרב מסתיים כשהארי נפגע בראש, וכתוצאה מכך מאבד את הזיכרון לטווח קצר כולל את זהותו של ספיידרמן
לאחר מכן, במסיבה של העיר לכבוד ספיידרמן על הצלת חייה של גוון סטייסי, מרקו מנסה לשדוד רכב משוריין וגובר על ספיידרמן.
המשטרה מדווחת לדודה מיי ולפיטר שלמעשה מרקו הוא רוצחו של דוד בן.
באותה עת, הסימביוט משתלט על חליפת ספיידרמן של פיטר.
פיטר לובש אותה ומגלה כי לא רק שכוחותיו התחזקו ושחליפתו שינתה את צבעה לשחור, אלא גם אישיותו השתנתה וכעת הוא אגרסיבי, שחצן ואכזרי כפי שהתבטא בקרב הקטלני נגד מרקו בביוב.
מושפע מהסימביוט, פיטר משפיל את אדי ברוק, צלם יריב ב"דיילי ביוגל", המוכר תמונות מזויפות של ספיידרמן.
השינוי באישיותו גורם למרי ג'יין להתרחק ממנו, בזמן שהקריירה שלה על הבמה מדרדרת, והיא מוצאת ניחומים אצל הארי.
להארי חוזר הזיכרון והוא מאיים על מרי ג'יין שהוא יהרוג את פיטר אם היא לא תנתק איתו קשר, וזאת כדי לשבור אותו מבחינה נפשית.
מאוחר יותר, פיטר מגיע לאחוזתו של הארי, שם הארי מתגרה בו שמרי ג'יין בחרה בו על פניו.
הם נאבקים ופיטר מנצח אותו, ומשאיר את הארי חבול.
מתוך רצון לגרום למרי ג'יין לקנא, פיטר מביא את גוון למועדון לילה שבו מרי ג'יין עובדת.
הוא נקלע שם לריב עם בעלי המועדון שבמהלכו בהיסח הדעת הוא מפיל את מרי ג'יין.
פיטר מבין שחליפתו החדשה שינתה אותו לרעה.
הוא רץ למגדל הפעמון של כנסיית השילוש הקדוש כדי להיפטר ממנה לאחר שמגלה כי גלי קול חזקים הם אלה שגורמים לטפיל לעזוב את גופו.
באותו זמן אדי שהה בכנסייה, מתפלל למותו של פיטר על זה שהשפיל אותו.
אדי רואה את פיטר מנסה להוריד את החליפה, ומגלה את זהותו כספיידרמן, והטפיל נופל על אדי ומשתלט על גופו.
שילוב שנאתו לפארקר יחד עם כוחותיו החדשים יוצרים את דמותו של ונום, שמוצא את מרקו ומציע לו לאחד כוחות כדי להרוג את ספיידרמן.
אדי חוטף את מרי ג'יין והאחרונה מוחזקת כבת ערובה באתר בנייה נטוש.
השניים משתמשים במרי ג'יין בתור פיתיון כדי להכריח את פיטר להתייצב מולם.
פיטר מבקש מהארי לעזור לו, אולם הוא נדחה ועוזב כדי להילחם לבד, אחרי שפיטר עזב את ביתו של הארי הוא מגיע אל אתר הבנייה בו מוחזקת מרי ג'יין, שם מנסה פיטר לחלץ את מרי ג'יין הכלואה בתוך מונית שנתלית על קורי עכביש שחורים שטווה אדי.
פיטר ואדי נלחמים ואדי מוריד את מסכת הסימביוט שלו כך שפיטר מגלה את זהותו.
פיטר מנסה לשכנע את אדי להוריד את החליפה ממנו אך הוא מסרב.
פיטר ממשיך להילחם באדי אך אדי מביס אותו.
מרקו מתייצב מול פיטר כאיש חול ענקי ואדי מצליח לחנוק את פיטר בעזרת הקורים שלו, מרקו מכה את פיטר בחוזקה עד שהוא מתייאש ומתעלף.
במקביל, המשרת של הארי מספר לו את האמת על מות אביו - שהוא נהרג בידיו שלו עצמו - והארי מגיע בדיוק בזמן כדי להציל את פיטר ולעזור לו להילחם באדי ומרקו.
פיטר והארי מנהלים דו-קרב ארוך מול אדי ומרקו ומצליחים להביסם.
אחרי שפיטר הצליח לתת מהלומה חזקה לאדי, הארי ופיטר מנסים לגבור על מרקו ופיטר מצליח לחלץ את מרי ג'יין.
אחר כך, הארי מרחף בכנף המעופפת שלו ויורה רקטות על מרקו, עד שמרוב אש הוא נהפך לזכוכית ונשבר.
אדי תוקף בשנית את פיטר, במהלך הקרב אדי לוכד את פיטר ומנסה לדקור אותו עם להב מהכנף של הארי, אך הארי מקריב את עצמו כדי להציל אותו ונפצע אנושות.
פארקר מנתק את הטפיל מגופו של אדי על ידי הקשת צינורות מתכת זה בזה וזורק אחת מהפצצות של 'הגובלין הירוק' על הטפיל בדיוק כשאדי ניסה לחזור אליו, מה שגרם למותו של אדי ולהשמדת הסימביוט.
אחרי הקרב, מרקו מספר לפיטר שלא הייתה לו כוונה להרוג את הדוד בן, וזו הייתה תאונה שנבעה מתוך ניסיון מיואש להציל את חיי בתו הגוססת.
פיטר סולח למרקו וזה הופך לחול ועף משם.
פיטר והארי סולחים זה לזה רגע לפני שהארי מת מפצעיו לצידם של מרי ג'יין ופיטר.
אחרי הלוויה של הארי, פיטר הבין מה שדוד בן ניסה ללמדו זמן קצר לפני מותו: עם כוח גדול, באה אחריות גדולה.
בנוסף, פיטר ומרי ג'יין מחליטים לחדש את מערכת היחסים ביניהם .
טובי מגוויר - פיטר פארקר/ספיידרמן
קירסטן דנסט - מרי ג'יין ווטסון
ג'יימס פרנקו - הארי אוסבורן/הגובלין הירוק
טופר גרייס - אדי ברוק/ונום
ג'יי קיי סימונס - ג'יי ג'ונה ג'יימסון
תומאס היידן צ'רץ - פלינט מרקו/סאנדמן
ברייס דאלאס הווארד - גוון סטייסי
רוזמרי האריס - מיי פארקר, דודתו של פיטר
ג'ו מנגנלו - פלאש תומפסון
ברוס קמפבל - מארח במסעדה
סטן לי - אדם בכיכר טיימס
וילם דפו - נורמן אוסבורן
דילן בייקר - ד"ר קורט קונורס
בתום צילומי סרט זה, פג החוזה עליו חתמו השחקנים הראשיים, על פיו הם מתחייבים להופיע בשלושת הסרטים.